Nos Armandus de Podempniaco Abbas Sancti Petri de Turre Aniciensis, notum facimus universis præsentes litteras inspecturis, quòd cum religiosus vir frater R. Abbas Trenorchiensis domum de Voutâ cum omnibus juribus  pertinentiis suis nobis dederit  concesserit quoad vixerimus possidendam. Nos eidem bonâ fide promittimus  juramus super sancta Dei Evangeliâ dictam domum cum juribus  libertatibus ipsius pro posse nostro illibatam conservare:  tenemur dictam domum absolvi facere à debitis suis intrà instantem quindenam Paschæ,  ex tunc ipsam nulli debitorum homini obligare: Ecclesiam dicti loci,  domos intrà decennium reficere  etiam consummare: tribus monachis ibidem Deo famulantibus in necessariis providere: Abbatem Trenorchiensem quotiescumque ad locum venerit honorabiliter procurare: nuncios Abbatiæ Trenorchiensis benignè recipere: censum conventui Trenorchiensi debitum  taxatum reddere:  facere quæcumque Priores qui in dictâ domo pro tempore fuerunt, facere consueverunt. Sciendum tamen est quòd quidquid humanitùs de personâ nostrâ contingat, dicta domus ad dictum Abbatem debet reverti cum omnibus mobilibus  immobilibus,  meliorationibus ibi factis,  remanere ab omni debito  obligatione libera  immunis. Et super hiis omnibus  singulis attendendis  firmiter observandis debemus firmos  certos reddere infrà instantem quindenam Paschæ: Priorem de Godeto nomine dicti Abbatis per litteras B. Dei gratiâ Aniciensis Episcopi. Nos itaque supradictus Abbas S. Petri pro omnibus supradictis attendendis  observandis subponimus nos  successores nostros,  bona nostra præsentia  futura,  homines nostros, jurisdictioni ac potestati supradicti Domini Episcopi, ut ad requisitionem dicti Abbatis, vel mandati ipsius, nos possit compellere admonitos vel non admonitos, tam brachio sæculari, quàm per censuram ecclesiasticam,  personam nostram, terram  homines sententiæ interdicti seu excommunicationis subponendo ad omnia supradicta  singula attendenda. Nos igitur B. divinâ miseratione Aniciensis Episcopus de consensu  voluntate dicti Abbatis S. Petri,  ad ejus requisitionem, in testimonium  firmitatem omnium prædictorum fecimus præsentem cartulam sigillo nostro,  nos dictus Abbas S. Petri de Turre Aniciensis, sigillo proprio, roborari. Datum apud castrum de Labte, die Veneris post octabas Paschæ, anno Domini M. CC. LI.